**मिति २०७५।११।16 मा बसेको प्रदेश मन्त्रिपरिषदको बैठकको निर्णय**

१. मिति 2075।११।१५ गते करिब १:०० बजेको समयमा ताप्लेजुङ जिल्ला फुङलीङ नगरपालिका-10, सिस्ने भिरमा एअर डाइनेष्टीको हेलिकोप्टर दुर्घटनामा परी नेपाल सरकारका संस्कृति, पर्यटन तथा नागरिक उड्डयन मन्त्री एवं कास्की जिल्ला क्षेत्र नं.2 बाट निर्वाचित प्रतिनिधिसभा सदस्य माननीय रविन्द्रप्रसाद अधिकारी लगायत ७ जनाको निधन भएको घटनाले हामीलाई स्तव्ध बनाएको छ। यस दुःखद घटना प्रति गण्डकी प्रदेश सरकारको तर्फबाट शोक व्यक्त गर्दै दिवंगत माननीय रविन्द्रप्रसाद अधिकारी लगायत सबै मृतक प्रति भावपूर्ण श्रद्धाञ्जली व्यक्त गर्दछौँ।साथै यस दुःखद घडीमा शोक सन्तप्त परिवार एवं आफन्तजन प्रति गहिरो समवेदना व्यक्त गर्ने।

2. मिति 2075।११।१७ गते दिउसो १:०० बजे पोखरा महानगरपालिका नयाँबजार स्थित प्रर्दशनी केन्द्रमा उहाँको पार्थिव शरीर श्रद्धाञ्जलीका लागि राख्ने, उक्त कार्यक्रममा गण्डकी प्रदेशका सबै राष्ट्रसेवक कर्मचारीहरु, नेपाली सेना, नेपाल प्रहरी, सशस्त्र प्रहरी बल, राष्ट्रिय अनुसन्धान विभाग, सबै राजनीतिक दल, उद्योगी तथा व्यापारीहरु, नागरिक समाज, सामाजिक संघ सस्थाका प्रमुख तथा प्रतिनिधिहरु सम्पूर्ण पत्रकार तथा सर्वसाधरण महानुभावहरुलाई सहभागीताको लागि अनुरोध गर्ने ।

3. श्रद्धाञ्जलीको कार्यक्रम पछि प्रदर्शनी केन्द्रबाट नयाँबजार, महेन्द्रपुल, रानीपौवा, हस्पिटल चोक हुँदै रामघाटसम्म शवयात्रा गरिने र रामघाटमा राजकीय सम्मानका साथ अन्त्येष्टी गरिने भएकोले उक्त कार्यक्रममा सहभागी हुन सबैलाई अनुरोध गर्ने।